ترکیه جمهوریتی باش وزیری احمد داوود اوغلی, ترکیه ده عدالت و توسعه حزبی نینگ ملیتچی حرکت یاکه جمهوریت خلق حزبی بیلن ائتلافی حکومت قوریشی نینگ ممکن ایکن لیگی نی بیلدیردی. باش وزیر داوود اوغلی, اشتراک ایتگن بیر تلویزیونی برنامه ده, "حاضرگی کونده ایککی احتمال موجود. عدالت و توسعه حزبی نینگ ائتلافی حکومت قوریشی ممکن بولگن ایککی حزب بار. اوشبو حزب لر ملیتچی حرکت و جمهوریت خلق حزب لری دن عبارت" دییه قید ایتدی. ترکیه ده عدالت و توسعه حزبی نینگ موجود بولمه گن سیاسی بیر موازنه نینگ بحث موضوعی ایمس لیگی نی بیلدیرگن داوود اوغلی, اوز سوز لری نی, "بیز حکومت نی قوریش گه حرکت ایترایکن, اولر ایسه اوشبو حکومت نینگ قوریلمسلیگی اوچون اورنشماقده. ائتلافی حکومت نینگ قوریلیشی بوییچه کیلیشیلیب آلینه آلمسلیگی تقدیرده, خودی منه شو مسئله بوییچه بیز (عدالت و توسعه حزبی) مسئول ایمس میز. همه رهبر لر بیلن اوشبو موضوع گه تیگیشلی صحبت ایته میز. رای آلگن هیچ بیر حزب نی چیتلب قویمیمیز" شکلیده دوام ایتتردی. عینی دمده داوود اوغلی, جمهوریت خلق حزبی نینگ دوره ای باش وزیرلیک (جمهوریت خلق حزبی تمانیدن بیریلگن بیاناتده, بیر مدت اوشبو حزب, کیین چه لیک ایسه عدالت و توسعه حزبی نینگ ائتلافی حکومت نینگ باش وزیرلیک وظیفه سی نی اوز بوینی گه آلیشی نینگ ممکن ایکن لیگی نی بیلدیرگن ایدی) پلانی نینگ منطقی بولمیدیگن لیگی نی بیلدیررایکن, "ائتلافی حکومت نینگ یخشی بیر شکلده اوز فعالیت لری نی دوام ایتتره آلیشی تقدیرده, اوشبو وضعیتده ائتلاف نینگ شریک لری دن عبارت ایککی حزب اوچون هم یخشی بیر نرسه دن عبارت بوله دی. حاضرگی کونده ایککی احتمال موجود. شوندای قلیب عدالت و توسعه حزبی نینگ ملیتچی حرکت یاکه جمهوریت خلق حزبی بیلن ائتلافی حکومت قوریشی ممکن" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
